text: "РОМЕО И ЖУЛИЕТА" и "ПОЛЕТ КЪМ СВЕТЛИНАТА"
  "РОМЕО И ЖУЛИЕТА" балет по музика на П. И. Чайковски
  Жулиета - Анелия Димитрова
  Ромео - Даниел Тичков
  Синьора Капулети - Йоанна Влагули
  Синьор Капулети Александър Желев
  Синьора - Монтеки Ромина Славова
  Синьор -Монтеки Станко Танев
  Падре Лоренцо - Драгомир Христов
  "ПОЛЕТ КЪМ СВЕТЛИНАТА" балет по музика на Чайковски, Гершуин, Масне, Пиацола, Росини
  Оранжеви Рихо Хирано-гост, Клоуи Александър, Златомир Колев, Ивелин Христакиев,
  Жълти Мария Лакка, Анелия Димитрова, Даниел Тичков, Ивайло Янев, Петя Вънева, Рихо Хирано-гост, Златомир Колев, Ивелин Христакиев
  Индиго Кремена Костова, Павел Кирчев,
  Анелия Димитрова, Даниел Тичков, Станко Танев
  Тъмно лилави Драгомир Христов, Александър Желев, Биляна Чолакова, Радост Младенова, Йонджу Джонг
  Лилави Пенка Димитрова, Лора Георгиева, Хесей Фу-Чиен, Юлияна Василева, Цветелина Тенева, Семела Скендераси, Драгомир Христов, Никола Ненчев, Мартин Чекалов
  Историята на Ромео и Жулиета е разказвана и пресъздавана, обичана и търсена, преоткривана и преповтаряна във времето. Много композитори са отговорили с музиката си на вечните теми от шекспировата драма за забранената младежка любов. Фантастичната увертюра "Ромео и Жулиета" от Чайковски е сред върховите, създадени по класическата трагедия на Шекспир. В период, когато Чайковски все още не се е наложил като композитор, Милий Балакирев, който се определя като наставник на руските композитори, му възлага да напише симфонична творба на тази тема. След премиерното представяне на творбата /1869/ Балакирев съветва композитора да я преработи. Това се случва през 1880 година. В първата версия Чайковски започва с една нежна любовна мелодия, която впоследствие отпада. Във фантазията на композитора Жулиета се появява като малко момиченце, чийто образ се развива и проследява в музикалния текст. В преработения вариант – фантастичната увертюра започва с молитвата на Падре Лоренцо и като че ли всички събития вече са се случили. Хореографът Силвия Томова се опира именно на тази идея. Балетът "Ромео и Жулиета" започва с благословията на Падре Лоренцо, който вече знае всичко....
  Балетният спектакъл "Ромео и Жулиета" няма тъжен финал...Всеки може да си представи какво ще се случи по-нататък.
  Във втората част на балетната вечер зрителите ще преживеят още една истинска наслада за сетивата със спектакъла ПОЛЕТ КЪМ СВЕТЛИНАТА. Различни цветове на дъгата са вложени в приказно красивите костюми, избрана музика от Росини, Чайковски, Масне, Пиацола, Гершуин ще прозвучи в унисон с цялата танцувална чувственост на спектакъла, ефирни движения и различни танцови техники ще приковат вниманието и ще позволят на публиката да се понесе в полета на своите фантазии. Червеното, синьото, зеленото, жълтото, бялото, черното, видимите и невидимите цветове на нашата душа.
  Силвия Томова: "Спектакълът ПОЛЕТ КЪМ СВЕТЛИНАТА е замислен като послание за себепознание, преоткриване на силните ни страни и доближаване към природата. Цветовете на дъгата, както цветовете на чакрите въплъщават природната матрица, енергиите и заобикалящата ни вселена. Чрез танца и музиката се представят онези възвишени стойности, до които не можем всеки миг да се докосваме. Попадайки в магията на спектакъла, движението ни открива смисъла на живота, а музиката ни поднася свръхестествено усещане, пренасяйки ни в друго измерение..."